**EELNÕU 2024/233**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

25. jaanuar 2024 nr

Viljandi linna 2023. aasta aasta noore preemia

Viljandi Linnavolikogu 24.09.2015 määruse nr 62 “Viljandi linna aasta noore preemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada Viljandi Linnavolikogu ajutise komisjoni Viljandi Noortevolikogu otsus.
2. Viljandi linna 2023. aasta aasta noore preemia saaja on:
   1. ………………………….…….
3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Vilja Volmer-Martinson

**Esitatud:** 08.01.2024

**Esitaja:** Viljandi Linnavalitsus **Ettekandja:** Pille-Riin Lillepalu

**Lk arv:** 3

**Hääletamine:** nõudmisel

Seletuskiri

**Viljandi linna 2023. aasta aasta noore preemia**

Eelnõu eesmärk on tunnustada Viljandi linna noort vanuses 7–26 aastat või Viljandi linnas tegutsevat noorte kollektiivi, kelle töö, tegevus või saavutused kalendriaasta jooksul on olnud teistele linna noortele eeskujuks ning motivatsiooniks.

Aasta noore preemia määramine toimub Viljandi Linnavolikogu 24.09.2015 määruse nr 59 “Viljandi linna aasta noore preemia“ alusel ning arvestades laekunud ettepanekuid.

Määrusega saab tutvuda siin: <https://www.riigiteataja.ee/akt/402102015012?leiaKehtiv>

Preemia määramiseks esitati kokku 4 ettepanekut, neist 4 erineva isiku või rühmituse tunnustamiseks.

Preemia suurus on 1500 eurot pärast riigi poolt kehtestatud maksude mahaarvamist. Preemiaga kaasneb Viljandi linna aukiri ja preemia saaja nimi kantakse Viljandi linna auraamatusse.

Preemia antakse üle Eesti Vabariigi 106. aastapäevale pühendatud pidulikul kontsertaktusel Pärimusmuusika Aidas 24. veebruaril 2024.

Viljandi aasta noore preemia ettepanekud:

|  |  |
| --- | --- |
| **Kandidaat** | **Põhjendus** |
| **Kunstikompott 2023 korraldusmeeskond: Artjom Jaskevits, Berita Luus, Roosi Mändmaa, Rebecca Villem, Liis Paul, Kendra Kabanen, Jürnas Arthur Remmelkoor, Lisette Rajus, Lisete Vaarman ja Eli Paul**  (esitaja Ege Enok) | Kunstikompott on noorte kunstifestival, mida korraldavad 100% noored ise ning kes on juba üksteisele mentoriteks. Sellel aastal toimunud Kunstikompott kandis nime “VAATA, EMA, MA OSKAN LENNATA”. Kunstikompoti korraldus hakkab pihta juba pool aastat enne sündmust korraldusmeeskonna jaoks ja kestab ka pärast sündmust erinevate kokkuvõtete tegemisel ja analüüsimisel.  16. juunil kogunesid 50 noort üle Eesti Viljandi Kunstikooli, kus saadi omavahel tuttavaks ning kohtuti näitleja, lavastaja ja muusiku Adeele Jaagoga, kellega arutleti unistamise ja tema elukogemuste üle. Noored võtsid osa ka ühisest filmivaatamisest, mis toimus RUA tänavakunstifestivali ajal, ühiselt vaadati filmi naistänavakunstnikest. Õhtul kohtusid noored jutuvestja Piret Pääriga, kes on juba üle 30 aasta puudutanud inimesi oma lugudega. Ka sel korral läksid tema lood noortele hinge.  17. juunil kogunesid noored ja töötubade juhendajad Viljandi Avatud Noortetuppa, kus osaleti terve päeva jooksul viies erinevas töötoas väga heade juhendajate käe all. Tavapärane on, et kõik kunstnikud tutvustavad ka oma lugu ja töökogemust kunstivallas, mis annab noortele kunstihuvilistele ettekujutuse sellest, millised on töötamise võimalused. Töötubade valik oli:  Kaasaegne joonistamine – Kaarel Kütas ja Triinu Jürves  Performance – Kaspar Aus  Tänavakunst – Andrei Kedrin  Skulptuur – Sarah Nõmm ja Sofia Fattahhova  Kostüüm – Sirli Pohlak  Kell 21:00 oli võimalik publikul tulla teostega tutvuma ja saada osa noorte loomingust. Noored olid korraldanud ka mõnusa õhtuse programmi, millest kõik külalised osa said.  Esimest korda toimus ka noorte kunstioksjon, kuhu osalenud noored oma töid kaasa tõid. Kogutulu 350 € annetasid noored heategevusfondile Minu Unistuste Päev, mis viib ellu raskelt või krooniliselt haigete laste unistusi. Tänu Kunstikompotile ja tema sõpradele täitus ühe armsa lapse unistus. Imeilus oli kõrvalt näha, et noored on ülimalt hoolivad ja suure südamega.  18. juuni möödus hommikuste ise küpsetatud pannkookide saatel, kokkuvõtteid tehes ja reflekteerides.  Siin lühikokkuvõte: <https://kunstikoolid.ee/kunstikompott-2023-vaata-ema-ma-oskan-lennata/> |
| **Rainer Oras**  (Esitaja Eesti 200 saadikurühm) | Raineriga seostuvad märksõnad nagu Ajujaht Top 9 iduettevõtte Ray Foil ja MTÜ Teadusklubi kaaskäivitaja ja tööstruktuuri looja. Ray Foil arendab maailma kompaktseimat elektrilist surfilauda ja Teadusklubi tegeleb noortele inseneridele esimeste praktiliste kogemuste pakkumisega. Rainer on ka edukas noor ettevõtja - tema firma Hüpotees OÜ tegeleb ka 3D printimise ja tootearenduse teenuse pakkumisega. Rainer seisab aktiivselt Viljandi linna noorte huvide eest Viljandi Noortevolikogus, Eelarve- ja Arengukomisjonis ning Spordi- ja Kultuurikomisjonis. Panustab aktiivselt Viljandi sõudmise arengusse oma tippspordi taustaga. Lisaks kõigele TalTechi tudeng, kes õpib ehitusjuhtimist. |
| **Doris Meinbek**  (esitaja Eesti 200 saadikurühm) | Doris on eelkõige tuntud oma sportlike saavutuste poolest, kuid lisaks sellele on ta ka aktiivne ühiskonnaliige. Väljaspool sportlaselu on Doris Tartu Ülikooli Geoloogia ja Keskkonnatehnoloogia eriala üliõpilane. Tema hingelähedasteks teemadeks on keskkond ja noored, mille eest ta Viljandi Noortevolikogus ning Majandus- ja Keskkonnakomisjonis seisab. |
| **Heleri Partvei**  (esitaja Valimisliit Südamega Viljandis) | Heleri Partvei on oskuslikult vedanud eest Viljandi Gümnaasiumi õpilasesinduse tegemisi, sealhulgas olnud pühendunud mentor Viljandi Gümnaasiumi õpilasesinduse liikmetele projektikonkursil VNV48. Heleri Partvei oli võtmeisik kevadel toimunud Gümnasistide Nädala õnnestunud toimumisel, kust võttis nädala vältel aset leidnud eriilmelistest sündmustest osa suur hulk viljandlasi. Heleri Partvei on rahuliku ja selge eneseväljendusega väärikas noorte esindaja, kelle teened on Viljandi (noorte) elu kindlasti rikastanud. |

(allkirjastatud digitaalselt)

Vilja Volmer-Martinson

kultuuri- ja noorsootöö spetsialist